GiliGold/VAD_KnessetCorpus huggingface dataset:
פניה קירשנבאום: יכול להיות שתהיה מסקנה לא להקים קרן?
משה גפני: אני אסביר לך מה הוא אמר, והוא אומר את הדברים כמו שנאמרו לי – המצב הוא שבעקבות עומס שהיה להם בחודשים האחרונים, בעיקר בגלל הרפורמה במס, כל מה שנלווה לעניין הזה, וזה היה עוד לפני טרכטנברג, זה היה במשרד האוצר, הם התעכבו בנושא עשיית החוק.
גאלב מג'אדלה: מתי לא היה להם עומס?
גאלב מג'אדלה: כשאין להם עומס, הם מייצרים עומס.
גאלב מג'אדלה: זה לא נימוק.
משה גפני: אני לא אומר שזו תשובה נכונה; אני אומר מה אמר מוריס.
רונית תירוש: אבל מוריס אמר על ועדה שהיא לא הוועדה של טרכטנברג.
רונית תירוש: זאת ועדה אחרת, שבכלל נסעה ללוס אנג'לס.
משה גפני: זה אותם אנשים, אותו ממונה על התקציבים, אותו סגן ממונה על התקציבים, אותם אנשים.
משה גפני: החלק הזה של העשייה, ויוג'ין שעומד בראש הועדה אכן רוצה להביא את החוק ומהר – אומר מר דורפמן: תוך שבועיים תוגשנה המלצות לראש הממשלה.
משה גפני: בוא נעשה דיון בעוד שבועיים.
משה גפני: אני אומר שמשרד המשפטים היה צריך לדרוש מהממשלה להביא תיקון לחוק, כי זה כלפי הציבור דבר נורא ואיום – עושים חוק בהסכמתכם, לא חוק אופוזיציוני, וקובעים תאריך, והתאריך לא מיושם, ואתם לא מביאים תיקון לחוק, כלומר אתם בעצם אומרים שאין דין שווה לכולם; האזרח הפשוט, יש תאריך בחוק, והוא חייב לעמוד בו, ואם הוא לא עומד בו, הוא מקבל עונשים; הממשלה, אם היא לא עומדת בתאריך שהיא אמרה שהיא עומדת בו, ומדובר פה בסכומים גדולים ועל קרן שהיא חיונית לכולם, וכולם מסכימים לה מבחינת הכנסת, אתם הייתם צריכים להביא תיקון לחוק, ואז היה גם דיון בתיקון לחוק.
ספי זינגר: עד קרוב לזמן האחרון חשבנו שנביא את ההצעה הזאת במועדה, וצריך לקחת בחשבון – היתה גם בעיית הריכוזיות, גם טרכטנברג, ובאותן תקופות יצרו עומס גדול על המערכת.
מירי רגב: החוק הזה היה צריך להיות בתוך ששינסקי.
ספי זינגר: הדרך הנכונה יותר היא להביא את זה באיחור קטן יחסית, בטח אם אנחנו מסתכלים על התכליות של הקרן.
משה גפני: רשום בפרוטוקול?
משה גפני: איחור קטן לעבור על החוק.
משה גפני: אני אציע לכמה אנשים שיעברו כמה ימים על החוק.
פניה קירשנבאום: אתם מגישים את ההמלצות שלכם לראש הממשלה.
פניה קירשנבאום: אני מבינה שאתם לא יכולים לומר לנו מה ההמלצות לפני שמראים את זה לראש הממשלה, אבל לפחות תאמרו באיזה תחום ההמלצות, כי נראה לי שבחוק די מוגדר למה הקרן, מה מטרות הקרן, אז למה ההמלצות?
פניה קירשנבאום: למה הלך הזמן הזה?
אורי אריאל: מה זה "זמן קצר"?
משה גפני: הוא אמר – שבועיים.
משה גפני: אני חוזר על דברי היושב-ראש, שבעוד שבועיים לא יהיה שום דר, ואתם משטים קודם כל בעצמכם, אחרי זה בממשלה, אחרי זה בכנסת, אחרי זה בכל הציבור.
משה גפני: ראש הממשלה הבטיח להקים ועדה לנושא הקרקעות תוך כמה ימים - עברו חודשיים.
משה גפני: זה פשוט לעשות צחוק מהעבודה.
משה גפני: לדעתי, אם היושב-ראש לא ינקוט באמצעים, אז אנחנו שותפים למציאות הזאת.
משה גפני: היינו יכולים להתריע באוקטובר – הלא ידענו שצריך להגיע חוק.
משה גפני: לכן אני מציע לך לא לתת להם אפילו שבועיים - חבל על הזמן.
משה גפני: סתם מריחה, מסוג המריחות הכי מכוערות, ויש לך הדרכים לעשות את זה, אתה יודע את זה טוב ממני, והלוואי שאתבדה, ולא כמו הפעם הקודמת שהצבעתי אחד מול 119 במליאה נגד, כי אמרתי: לא יהיה חוק כזה.
משה גפני: הלוואי שאתבדה הפעם.
משה גפני: אני מבקש ברשותכם לסכם את הדיון.
משה גפני: הוועדה מביאה מחאה על העובדה שהממשלה לא קיימה את החוק ככתבו וכלשונו, להגיש את הצעת החוק של הקמת הקרן על אופן הוצאת הכספים שיתקבלו בהיטל על רווחי נפט לפי חוק זה, שיועברו למטרות חברתיות-כלכליות.
משה גפני: הוועדה דורשת להגיש את ההמלצות שמגישים לראש הממשלה, בתוך שבועיים על-פי הודעת הממשלה – להגיש לאחר מכן לחברי ועדת הכספים, לתקן את החוק או להביא את החוק באופן מיידי.
משה גפני: הוועדה, שהגיעה לפשרה בנושא של חוק מיסוי רווחי הנפט והגז, מבלי להגדיר בחוק את המטרות באופן מפורט, על-פי דרישת הממשלה, ונכתב בחוק מה המטרות - שהכסף יועבר למטרות חברתיות-לכליות, שזה פרי פשרה, בהסכמת הממשלה ובהסכמת משרד האוצר, אף על פי כן הממשלה לא עמדה בהתחייבות הזאת, וכל חברי הוועדה רואים זאת בחומרה רבה.
משה גפני: אנחנו ממתינים להמלצות.
גאלב מג'אדלה: אז לא יהיו שינויים בתקציב?
גאלב מג'אדלה: צריך סנקציות.
משה גפני: יהיו שינויים בתקציב, כי יש דברים שהאוצר רוצה שלא יועברו, ואנחנו רוצים שכן יועברו.
משה גפני: אז נעביר את החלק הזה.
משה גפני: נעשה סלקציה.
משה גפני: אנחנו עדיין לא בזה.
משה גפני: אתה רוצה לעשות סנקציות?
משה גפני: מחר יש חוק מס ערך מוסף - אל תעביר אותו.
משה גפני: יש לי עוד כמה הצעות.
משה גפני: שאגיד את כולן?
משה גפני: אני בעד, אבל תראה שאתה עושה.
משה גפני: אנחנו כן מבצעים.
דב חנין: אדוני היושב-ראש, אני מציע את המילה "מחאה" להחליף ב"זעם": הוועדה מביעה זעם.
דב חנין: הם מפרים את החוק.
דב חנין: על הפרת חוק יש דברים יותר מזעם.
משה גפני: מחאה חמורה.
משה גפני: הנושא הבא בסדר היום: שינויים בתקציב לשנת 2011.
משה גפני: הפניות הראשונות הן אלה שלא הספקנו בישיבה הקודמת.
משה גפני: פנייה 698, 699
משה גפני: 698, 699, משרד ראש הממשלה.
אורי גבע: הפנייה נועדה לתגבור תקציב משרד ראש הממשלה לכמה נושאים: הראשון הוא תגבור תקציב התפעול, בהתאם לביצוע בפועל.
משה גפני: מה זה "תקציב התפעול"?
אורי גבע: יש בו הרבה תקציבים- - -
משה גפני: זה לא נמצא בבסיס התקציב?
אורי גבע: לא, כי היחידות שם משתנות, יש הרבה יחידות שפועלות בכפוף למשרד ראש הממשלה.
משה גפני: אחרי זה: הנצחת גוש קטיף, רחבעם זאבי, בנימין זאב הרצל וזאב ז'בוטינסקי.
משה גפני: למה דווקא הם?
דרורית שטיינמץ: השנה אנחנו במסגרת ההנצחה של רחבעם זאבי מציינים עשור לרצח.
משה גפני: מי בעד אישור הפניות – ירים את ידו.
משה גפני: נמנעים – אין
משה גפני: הפניות אושרו פה אחד.
משה גפני: פניות 708, 709
משה גפני: פניות 708, 709.
דוד שטיינמץ: מדובר פה בהקדמת תקציב משנת 2012 לטובת מינהל אזורי פיתוח בסך 100 מיליון שקל עקב הביקושים שיש לנושא הזה, כי אנחנו רוצים להפעיל אותו מעכשיו.
משה גפני: למה הכסף הולך?
יגאל יוסף: - - - אחרי אישור הכסף אנחנו בוחנים, ואחרי שנקבל את זה, הולכים למשרד כדי לעשות פעילות- - -
משה גפני: פנייה 719
משה גפני: פנייה 719.
דוד שטיינמץ: מדובר פה בשינויים פנימיים של תקציב משרד המסחר והתעשייה לצורך קודם כל תוספת תקציב להכשרת נוער עבור הסכמי השכר שנעשו.
דוד שטיינמץ: יש פה גם תקציב עבור הרשות מקדמת תעסוקה, יש פה תקציב עבור הורים יחידים וגם השלמת המדינה לתשלום לארגון העבודה הבין-לאומי.
משה גפני: מי בעד אישור הפנייה – ירים את ידו.
משה גפני: הפנייה אושרו פה אחד.
משה גפני: פניות 720, 721
משה גפני: פניות 720, 721.
אורי גבע: הפנייה נועדה להעברת 172 אלף ש"ח מהמל"ל, מהמשרד הביטחון.
אורי גבע: משרד הביטחון פורס שלוחת מערכת אבן יקרה במטה, והמטה משתתף בתקציב הדרוש.
משה גפני: מה זה "אבן יקרה"?
אורי גבע: מערכת תקשורת מסווגת, המקשרת את המל"ל לגופים הביטחוניים.
דרורית שטיינמץ: זה פרויקט חד-פעמי להתקנת התשתיות.
משה גפני: ואין תשתיות לעניין הזה?
אורי אריאל: לא היה, כמו שלאגף תקציבים לא היה, ועלה 400 אלף שקל להביא את זה אליהם.
אורי אריאל: עכשיו זה יותר קרוב, אז זה עולה 172.
אורי אריאל: זה טוב לנו לפיקוח, טוב להם.
אורי אריאל: זה יתרון.
משה גפני: אבל למה אי-אפשר להשתמש- - -
דרורית שטיינמץ: המערכות האלה כל הזמן משתדרגות.
דרורית שטיינמץ: זה שדרוג תשתיות המערכת.
משה גפני: פנייה 722
משה גפני: 722.
אמיר רשף: הפנייה נועדה לבצע שינויים בהכנסות מינהל מקרקעי ישראל בהתאם להכנסות בפועל.
אמיר רשף: זו פנייה טכנית, שמתאימה את ההכנסות בפועל לתקנות תקציביות של הכנסה.
אמיר רשף: המינהל הוא מפעל עסקי.
משה גפני: אתם מורידים מההכנסות, רשות הפיתוח, מהרזרבה לשיווקים.
אמיר רשף: בתחילת שנה מתקצבים כביכול את ההכנסות לפי הצפי.
אמיר רשף: בפועל יש הכנסות שהן לא מסווגות לפי הסיווג שנעשה בתחילת השנה, וצריך לסדר את זה, כדי שלא יהיו חריגות.
אמיר רשף: אפשר לדעת למה?
משה גפני: דבר אתו אחרי הישיבה.
משה גפני: פנייה 726
משה גפני: 726.
דוד שטיינמץ: מדובר פה בשינויים פנימיים בשירות התעסוקה, שעיקרו השלמת גירעונות שכר שיש בבסיס התקציב בשירות התעסוקה.
משה גפני: פניות 733-731
משה גפני: פניות 733-731.
דוד שטיינמץ: מדובר פה בתקציב שבו אנחנו מעבירים 8.9 מיליון שקל למינהלת השירות האזרחי הלאומי עבור תקני שירות אזרחי לחרדים, אנשים עם מוגבלויות ובני מיעוטים – זה החלק של התמ"ת.
משה גפני: בלאו כי אתם מקצצים בתקציבים האלה, כל הזמן.
משה גפני: רוצים לשלב חרדים בעבודה – ראינו אתמול בוועדת שרים.
משה גפני: מי עוד מסביר?
מרינה קליגר: סך של 1,350 אלפי ש"ח מהמשרד לאזרחים ותיקים למינהלת השירות האזרחי לאומי עבור תקני שירות אזרחי לאומי של בני מיעוטים, בהתאם לסיכום בין האוצר למשרד.
משה גפני: נמנעים – 1
משה גפני: חרדים צריכים להיות כמו כולם.
משה גפני: לא צריכים תקציב מיוחד.
משה גפני: פנייה 748
משה גפני: פנייה 748.
אורי גבע: הפנייה נועדה לביצוע שינויים פנימיים בתקציב התפעול של משרד האוצר, בעיקר השלמת תקציב אמרכלות.
משה גפני: אמרכלות של האוצר.
משה גפני: מה לגבי החוק של הקמת הקרן של חוק ששינסקי?
אורי גבע: התגבור בתקציב האמרכלות נובע מנזקים שנגרמו למבנה שבו יושבת - - - באגף שוק ההון.
אורי גבע: אנחנו צריכים להעביר אותה, ולכן הסכום גבוה.
משה גפני: למה אתם מורידים לאיציק כהן, סגן השר, כסף?
אורי גבע: זה רק לפי ביצוע בפועל.
משה גפני: יש מישהו במשרד האוצר שהוא נגד סגן השר?
משה גפני: למה מורידים לו?
אורי גבע: זה הוצאות אבטחה.
אורי גבע: חוזי תקציב אבטחה מתוקצבים בתחילת השנה, בהתאם להערכות.
אורי גבע: נדרשו לפחות.
משה גפני: אבל מורידים שם כסף.
אורי גבע: בהתאם למה שהיה צריך.
משה גפני: הוא לא צריך אבטחה?
אורי גבע: הוא מקבל.
משה גפני: הפנייה אושרה פה אחד.
משה גפני: שיהיה רשום, שלא יורדת אבטחה לסגן השר יצחק כהן - זה רק משהו טכני.
פניה קירשנבאום: לסגני שרים אין אבטחה.
אורי גבע: בדרך כלל יש שומר שהולך אתו, פחות מהיקף אבטחה של שר, אבל יש אבטחה.
משה גפני: הולך אתו מאבטח?
אורי גבע: בהתאם לצורך.
דרורית שטיינמץ: היחידה לאבטחת אישים בוחנת את הצורך, אם יש כזה.
אורי אריאל: זה הקב"ט של המשרד מחליט.
אורי אריאל: זה מוסיף ממלכתיות וכבוד, וזה חשוב.
משה גפני: פנייה 763, 769-765
משה גפני: 763, 769-765.
משה גפני: מי 763?
משה גפני: אני לא יכול לדון בפנייה כזאת, אם לא מפרידים אותה, ואם לא מפרידים אותה, צריכים שיהיו רפרנטים של הכול.
משה גפני: אי-אפשר לאשר בנפרד.
מוטי נחום: אני ממשרד החקלאות.
משה גפני: 648-646
משה גפני: 648-646.
זבולון אורלב: לגבי החוברת שגמרנו, אני לא רוצה להגיש רביזיה על משרד הביטחון, אבל שמענו ביום חמישי שמשרד הביטחון יעביר בהקדם את התקציב לישיבות ההסדר.
זבולון אורלב: בפעם הבאה אני אתנגד להעברה נוספת של משרד הביטחון עד שהכסף יעבור.
זבולון אורלב: אני לא יודע אם אנשי משרד הביטחון נמצאים כאן – שיידעו את זה.
משה גפני: מי הביא את הפנייה של משרד הביטחון?
משה גפני: 720, 721.
משה גפני: אישרתם את זה.
משה גפני: אתם הבאתם את זה, שטיימנץ וגבע.
משה גפני: מבקש לחבר הכנסת אורלב, ואני מצטרף – היה דיון במשרד הביטחון.
אורי אריאל: זה לא שייך לענייננו.
אורי אריאל: בפעם הבאה נביא.
זבולון אורלב: אם יש זמן להעברות, יש זמן להעברות לכל הצדדים.
משה גפני: זה לא נוגע לענייננו או כן – לא רלוונטי.
משה גפני: נאמר בשבוע שעבר בישיבה במשרד הביטחון, שהתקציב של ישיבות ההסדר, שעליו מדבר חבר הכנסת אורלב, עתיד לעבור בימים הקרובים.
משה גפני: אומר חבר הכנסת אורלב, שהכסף לא עבר.
משה גפני: הוא מודיע, ואני מבקש שתגידו את זה – הוא לא יאפשר להעביר תקציבים של משרד הביטחון כל עוד התקציב הזה לא יעבור.
משה גפני: היה צריך להסביר את הנושא של זיהוי אלמונים.
רועי כפיר: שלחתי לכם גם בכתב, ואסביר בכל זאת:
רועי כפיר: השינוי בגג הוא 250 אלף ₪.
רועי כפיר: סך הכול המכון לרפואה משפטית מקבל תוספת של 800 אלף ש"ח, מתוכם 550 אלף ₪ - משרד הבריאות מעביר 550 אלף ש"ח ממקורותיו ו-250 אלף ש"ח.
רועי כפיר: חוץ מזה, היושב-ראש שאל, מה עושים עם הסכום הזה.
רועי כפיר: ממה שהסבירו לי במשרד הבריאות, במכון הצטברו בשנים שעברו שרידים לא מזוהים של גופות שלא הובאו לקבורה, והחליטו לעשות פרויקט של זיהוי והעברה לקבורה.
משה גפני: סגן השר מודע לכך?
רועי כפיר: ככל הידוע לי, כן.
רועי כפיר: לא מדובר בפעילות שלא עושים היום במכון אלא בתגבור כדי לתקן את המצב שנוצר.
משה גפני: יש שם גופות שלא הובאו לקבורה עד היום?
רועי כפיר: יש שרידים, חלקי גופות.
אורי אריאל: שאלה: ניגון האמבולנסים זה באחריות משרד הבריאות ביהודה ושומרון?
רועי כפיר: נכון.
רועי כפיר: אתם רוצים לעדכן אותנו, מה קורה עם זה?
רועי כפיר: אנחנו חוזרים על זה פעם אחר פעם.
רועי כפיר: אני לא עוקב אחר הבקשה הזאת, אבל אני מבקש- - -
רועי כפיר: קיבלנו גם בקשה מחבר הכנסת אלקין.
רועי כפיר: נשלח לכם במסודר במייל הסבר.
משה גפני: כולנו ביקשנו את זה.
משה גפני: גם אני ביקשתי וגם אורי אריאל.
אורי אריאל: הוועדה ביקשה כמה פעמים.
אורי אריאל: אני לא רוצה את התשובה הזאת אלא אם כן תגיד שזה יגיע עד מחר.
משה גפני: הולך להיות בימים הקרובים העברות באופן מסיבי, כי זה סוף שנת תקציב.
משה גפני: אנחנו לא נסבול בישיבה הבאה, שתגיד שניתן את התשובה.
משה גפני: צריך לתת את התשובה.
משה גפני: גם תשובה שלילית היא תשובה.
משה גפני: נדע להתמודד עם זה, אבל תיתנו תשובה.
משה גפני: פניות 703, 704
משה גפני: פניות 703, 704 – בית הנשיא, טיסות לחו"ל.
אורי גבע: הפנייה נועדה לטיסות לחו"ל, בית הנשיא.
אורי גבע: כאן ספציפית מדובר בטיסה האחרונה שנערכה לוויאטנאם – סידורי אבטחה של שבוע.
אורי אריאל: אני לא מבין – הנשיא מחליט לטוס, ואז אתם מביאים את זה לפה?
אורי גבע: למעשה מדובר בטיסה שנדחתה מ-2009, הביקור נדחה לעכשיו.
אורי גבע: הנשיא נוסע- -
אורי גבע: הנשיא נסע, לא?
אורי גבע: אז תסביר את התהליך, הרי הנסיעה לא היתה פתאומית; זו נסיעה שמארגנים אותה חודשים רבים.
אורי גבע: הוא טס – למה זה מגיע אחרי?
אורי גבע: יש עלויות שבית הנשיא רואה רק עם הזמנה – אני לא מכיר לגמרי את הרזולוציה של הזמנת הטיסה ושריון המושבים וסידורי האבטחה ומה נדרש בשטח לעשות.
אורי גבע: לאחר מכן, כשיש הביצוע בפועל, וכמה צריך כדי לתקצב את הטיסה, אנחנו מעבירים את התקציב.
אורי גבע: אתם חושבים שכך זה צריך לעבוד?
אורי גבע: אם זה היה עולה 7 מיליון, הייתם מבקשים 7?
אורי גבע: אנשי בית הנשיא מבקשים בהתאם לצורך של כמה שעולה טיסה.
משה גפני: אני מציע כך: אני לא בדעה של לעכב את התקציב – הנשיא נסע לוויאטנאם, זו נסיעה חשובה, אנחנו לא צריכים לעכב את זה, אבל אין שום סיבה שלא תביאו את הפנייה הזאת לפני הנסיעה.
פניה קירשנבאום: אנחנו כולנו חיים בעולם ריאלי, ויודעים כמה הדברים האלה צריכים לעלות.
פניה קירשנבאום: לכמה זמן נסע?
פניה קירשנבאום: מה היה גודל המשלחת, שעלות הנסיעה הזאת כמעט 3 מיליון שקל?
אורי גבע: עלות טיסה לבד של הטסה ישירה מישראל למרחק כזה היא מאוד גדולה.
אורי גבע: זה מטוס פרטי?
אורי גבע: זה לא מטוס מנהלים, זה מטוס גדול.
אורי גבע: אתה מבין שצריך לקנות מטוס למדינה?
אורי גבע: כי בכסף הזה כמעט היינו קונים מטוס.
משה גפני: את רוצה להעלות שוב את הנושא הזה?
משה גפני: גברת שטיינמץ, מה עם המטוס?
משה גפני: הייתם צריכים לעשות עבודה.
דרורית שטיינמץ: נעשתה אכן בחינה כלכלית, כל הנושא הועבר לאחריות שר התחבורה, שבוחן אלמנטים נוספים, מעבר להיבט הכלכלי.
דרורית שטיינמץ: אנחנו מחכים להתייחסות שלו בנושא.
דרורית שטיינמץ: מה זאת אומרת?
דרורית שטיינמץ: עכשיו זה כבר 3 מיליון שקל.
דרורית שטיינמץ: דווקא בבחינת הכדאיות הכלכלית לא נמצא חיסכון רב בנושא של רכישת מטוס.
משה גפני: אז למה הנסיעה הזאת עולה כך?
דרורית שטיינמץ: אני יכולה אולי לעזור לאורי בהיבט של נסיעות ראש הממשלה.
דרורית שטיינמץ: חכירת מטוס מאל על, שהיא החברה היחידה שאנחנו מורשים, בגלל היבטים ביטחוניים וכאלה, כאשר אנחנו משביתים לה טיסות אחרות וכו', עולה מאוד יקר.
דרורית שטיינמץ: כמו כן, אתה מטיס פמליה שלמה שמשתתפת בהוצאות הטיסה – אתם לא רואים את זה כאן, אבל יש הכנסות נוספות של העיתונאים המתלווים ואנשי עסקים.
משה גפני: למה אנחנו לא רואים את זה כאן?
דרורית שטיינמץ: כי כאן זה עלות הנסיעה, ויש תקנות אחרות, שמראות את ההכנסה מהמקורות החיצוניים.
פניה קירשנבאום: אז אנחנו צריכים לממן רק את ההפרש.
פניה קירשנבאום: 3 מיליון זה ההפרש, זה עלה יותר.
משה גפני: 3 מיליון זה ההפרש?
משה גפני: מה זה ה-3 מיליון?
אורי גבע: אני לא יכול לחלק את זה לעלות טיסה לעומת עלות אבטחה.
משה גפני: מה היתה עלות ברוטו של הנסיעה של הנשיא לווייטנאם?
אורי גבע: 2 מיליון ו-700.
משה גפני: אז למה אתם דורשים מאתנו 3 מיליון?
אורי גבע: אנחנו מתגברים את בית הנשיא – עוד לא הגעתי לזה – בעוד סך של 350 אלף הוצאות תפעול.
אורי גבע: חלק זה שכר דירה, שינויים במחירים במהלך השנה.
אורי גבע: בית הנשיא – מתגברים אותו בהתאם לביצועים.
אורי גבע: 2 מיליון ו-700 זאת הטיסה.
משה גפני: כלומר הנסיעה עלתה 2 מיליון ו-700, ואתם מבקשים עוד 350 אלף, לשכת הנשיא לשעבר נבון ואמרכלות.
משה גפני: האם ה-2 מיליון ו-700 זה ברוטו או נטו?
אורי גבע: ברוטו.
משה גפני: כלומר הנסיעה עלתה פחות, אז למה אתם לא מביאים פה את ההכנסות?
אורי גבע: יש לבית הנשיא תקנת הכנסה קיימת, אין צורך לעשות שינויים.
משה גפני: אבל אתם גם עושים עוול לנשיא כי יושבים פה עיתונאים, והם יכתבו שנסיעת הנשיא עלתה 2 מיליון ו-700, בשעה שלפי מה שאתה אומר, נסיעת הנשיא עלתה פחות.
פניה קירשנבאום: היא עלתה 2,640,000.
משה גפני: אני מעריכה, כי הם לא אומרים.
אורי גבע: ההכנסות, כמובן, לא מכסות- - -
משה גפני: אני מאוד מכבד את הנשיא, אני גם חושב שהוא עושה כבוד למדינה.
משה גפני: הוא נסע לווייטנאם – זאת נסיעה חשובה, אבל גם אתם תעשו את העבודה שלכם.
משה גפני: אני רוצה שתגידו כמה עלתה נטו נסיעת הנשיא לוויאטנאם.
זבולון אורלב: אני חושב שכל הדיון הזה הוא לא מכובד לכבודה של מדינת ישראל ולא לכבודו של נשיא המדינה, ואני לא מאוהדיו.
משה גפני: אני כן מאוהדיו.
משה גפני: אבל אתה יודע מה יהיו מחר הכותרות בעיתון, אם אתה חרד לכבוד הנשיא – שהנסיעה עלתה 2 מיליון ו-700, ואם לא היינו מדברים עד עכשיו – אני רציתי לאשר את זה בהתחלה.
משה גפני: גם העיתונות לפעמים כותבת דברים לא מכובדים.
אורי אריאל: ההפקרות שעושים, מסבירים כמה זה עלה, ואתם חותמים למטה – אם תעבדו כך עם כל משרדי הממשלה, אין בעיה.
אורי אריאל: מה שהיושב-ראש אומר זה המינימום שבמינימום.
אורי אריאל: לפחות גם אתם תבינו על מה חייבו אתכם.
אורי אריאל: כרגע אתם לא יודעים בדיוק והכול בערך.
אורי אריאל: מחר זה מצוין.
משה גפני: אחרי מה שהוא הסביר, זה לא העלות.
משה גפני: נצביע מחר.
משה גפני: רציתי לאשר את זה.
משה גפני: תביא פירוט.
משה גפני: פניות 707-706
משה גפני: פניות 707-706.
רועי כפיר: אנחנו מעבירים סכום רק לתשלום פסקי דין.
רועי כפיר: התקציב שממנו משולם פסקי דין נמצא בסעיף 13- - -
משה גפני: אילו פסקי דין?
משה גפני: טוב, זה לא הרבה כסף.
משה גפני: אני מאשר את זה לא כי זה לא הרבה כסף אלא כי אני מניח שקיום פסקי דין זה לא דבר שמישהו יכול לשחק עם זה.
משה גפני: פנייה 739
משה גפני: פנייה 739.
אליען רובונוביץ: מדובר בשינויים פנימיים, העברת כיסוי תקנות שהן בגירעון.
משה גפני: איזו תקנה, למשל, שאתם הולכים לתת שם 100 אלף שקל?
אליען רובונוביץ: פרישת עובדים.
משה גפני: שירותים מרכזיים – 360 אלף שקל, מינהל וארגון – 386 אלף שקל, מחשוב - זה מרכב"ה?
אליען רובונוביץ: כן, יש לנו גירעון קטן במחשוב.
אליען רובונוביץ: חלק מההזמנות הן דולריות.
אליען רובונוביץ: זה לא מרכב"ה.
משה גפני: 742-740
משה גפני: 742-740.
צחי דוד: הפנייה נועדה לתקצוב הנושאים הבאים במרכז למיפוי ישראל: 645 אלף לשיפוץ מבנה מפ"י – מרכז מיפוי ישראל.
משה גפני: מאיפה אתם מורידים?
צחי דוד: חלק מרזרבה של משרד האוצר וחלק מרזרבה של משרד השיכון.
משה גפני: אין רזרבה; כתוב: עמלת ניהול הסיוע של 3 מיליון ו-800.
משה גפני: זה לא רזרבה.
משה גפני: אחרי שהעברנו את החוק בשבוע שעבר על הרפורמה במס, שמפחיתים את הריבית, פחות יחזור ממשרד השיכון אליכם.
צחי דוד: זה רזרבה של המשרד, לא שלנו.
משה גפני: זה נכון, מה שאמרתי?
משה גפני: עמלת ניהול הסיוע?
צחי דוד: ניהול סיוע בשכר דירה מתבצע באמצעות חברות פרטיות – יש משרדים שפרוסים ברחבי הארץ.
צחי דוד: סוכם בינינו לבין המשרד, שככל שבמכרז האחרון התוצאות יהיו נמוכות יותר, כי תהיה התייעלות של המשרד, הכסף ישמש למטרות המשרד.
צחי דוד: למשרד יש סיכום ישן עם מפ"י, ולכן הוא מממן אותו מפה.
צחי דוד: לגבי השימושים, מיליון וחצי שקלים לעדכון שכבות בהתאם לסיכום המשרד, 645 אלף שקלים לשיפוץ מבנה מפ"י ו-4.9 מיליון שקלים לתקצוב פערי שכר.
משה גפני: פנייה 743
משה גפני: 743.
קרן שפר: הפנייה הזאת היא פניית סוף השנה של משרד התיירות והתקציב הרגיל, ובמסגרתה יש הסטות מתקנות שונות בהתאם לביצוע של המשרד ועל-מנת שהמשרד ינצל תקציבו בצורה מקסימלית.
משה גפני: 745-744
משה גפני: 745-744.
הרצל בני אושרה: הפנייה הזאת בעיקרה נועדה להעביר כ-3 מיליון שקל לנושא של גריטת כלי רכב – זו גריטה של 1,000 כלי רכב מעבר לתקציב הראשוני.
הרצל בני אושרה: יתרת הפנייה זה התאמת התקציב לביצוע.
משה גפני: אתמול שלחתי מכתב לשר התחבורה על גריטת כלי רכב.
משה גפני: אמרו לי שזה הופסק.
הרצל בני אושרה: עברנו את התקציב, לכן ביקשנו עכשיו תוספת.
הרצל בני אושרה: זה יחודש בתחילת 2012.
משה גפני: למה אמרו לי שזה הופסק?
משה גפני: כי גריטת כלי רכב זה דבר חשוב מאוד, גם מבחינת משרד האוצר וגם מבחינת הגנת הסביבה וגם המאבק בתאונות דרכים.
הרצל בני אושרה: אתה צודק בהחלט, אבל התקציב שניתן בתחילת השנה היה תקציב מוגבל של 18 מיליון שקלים.
הרצל בני אושרה: מספר כלי הרכב שנגרטו, עלותם היתה מעבר ל-18 מיליון שקלים, שזה כערך 6,000 כלי רכב, אז כאשר גמרנו את התקציב או הלכנו לגמור את התקציב, לא היתה לנו ברירה אלא להפסיק את זה, אלא אם כן היינו מקבלים תוספת תקציב.
הרצל בני אושרה: העברנו בקשה לתוספת תקציב, לא קיבלנו, ומה שיש לנו פה, ה-3 מיליון, זה כלי רכב שנגרטו מעבר לתקציב הראשוני.
הרצל בני אושרה: בשנת 2012 הנושא תוקצב שוב, ובתחילת ינואר יתחילו לגרוט כלי רכב מחדש.
הרצל בני אושרה: אני מבקש לכסות גירעון שמעבר לתקציב שאושר בתחילת השנה.
משה גפני: אני יכול לפרסם שב-1.1 תתחדש?
הרצל בני אושרה: כן, הנושא מתוקצב בכ-17 מיליון שקל.
משה גפני: השנה זה תוקצב עוד פחות.
הרצל בני אושרה: להערכתי, יצטרכו לעשות שינוי בתקציב הזה ולהגדילו, כי הביקוש- - -
משה גפני: אני מבקש להגדיל את התקציב הזה.
משה גפני: זה תקציב שהתברר שהציבור משתמש בו, הוא חשוב מכל בחינה אפשרית, גם מבחינת הכנסות המדינה זה חיוני, גם איכות הסביבה וגם הנושא של מאבק בתאונות הדרכים.
משה גפני: הציבור מעוניין בזה, זו תוכנית שהצליחה, 18 מיליון שקל – התברר שזה תקציב שאינו מספיק.
משה גפני: עכשיו זה עומד על 17 מיליון – זה לא מספיק, ואנחנו צריכים שהתקציב הזה יתוגבר.
משה גפני: אנחנו מבקשים שהתקציב הזה יפעל בהתאם לצרכים.
הרצל בני אושרה: אעביר את המסר.
משה גפני: הפניות אושרה.
משה גפני: פנייה 770
משה גפני: 770.
שירלי ברנע: הפנייה נועדה בעיקרה לתקצב תוספת של הרשאה להתחייב על חשבון הכנסות בקרן הניקיון היתר הטמנה כדי להתחייב לתמיכות במתקנים לטיפול בפסולת עירונית, אורגנית ותחנות מיון לפסולת עירונית, והנושא השני שמתוקצב בפנייה הזאת הוא תוספת הוצאה מותנית בקרן הניקיון עבור הכנסות צפויות נוספות בגין היטל הטמנה ובגין חוק מניעת מפגעי אזבסט ואבק מזיק.
משה גפני: שלחתי אתמול מכתב לשר להגנת הסביבה על הגניזה, שאין איפה להטמין כתבי קודש.
משה גפני: היתה פה פגישה עם השר ארדן לפני כמה חודשים יחד עם מינהל מקרקעי ישראל ועם הקרן למחצבות.
משה גפני: תוכלי לברר איפה זה עומד?
שירלי ברנע: כן, נבדוק את זה.
משה גפני: כל השנים היה, ופתאום אין מקום.
משה גפני: יש שם בעיה, שהתברר לנו בישיבה עם השר ארדן, שיש בעיה בכלל עם הנושא של ההטמנה.
משה גפני: פניות 773-771
משה גפני: פניות 773-771.
שלומית נקש: זה 2 מיליון ₪, בהתאם להחלטת ממשלה, 1200, מ-2010, לכפרי סטודנטים בכל הארץ, ועוד מיליון וחצי לקליטת עלייה להתיישבות.
משה גפני: זה לא כסף קואליציוני.
פניה קירשנבאום: זה כסף להסתדרות הציונית, שעושה פעילות של קליטת עלייה, והכסף ממומש דרך חטיבה להתיישבות כגוף אחד עם ההסתדרות הציונית.
משה גפני: ההודעות עוברות למחר.
משה גפני: פניות 763, 769-765
משה גפני: פניות 763, 769-765.
עדי חכמון: הפנייה נועדה להעביר 53 מיליון שקלים ו-339 לתקציב משרד החקלאות, וגם לעשות שינויים פנימיים לקראת סוף השנה בתקציב של רשות המים, בין היתר לתקצב בהרשאה להתחייב 5 מיליון ו-0.29- - -
משה גפני: מה רשות המים?
משה גפני: האמת, זה האוצר.
עדי חכמון: שינויים פנימיים – תקצוב של 2 מיליון שקלים להוצאות מחשוב, תקצוב של החלטת ממשלה בנוגע לרשות נחל קישון – 435 אלף שקלים, תקצוב ייעוץ שהם צריכים לעשות לקראת סוף שנה.
משה גפני: משרד החקלאות, בבקשה.
מוטי נחום: הרוב פה זה תוספות שכר לרופאים וטרינריים בעקבות הסכמים שנחתמו - תוספות שכר לרופאים וטרינריים בעקבות הסכם שנחתם עם הממונה על השכר, תוספות שכר לחוקרים שנחתם בין ארגון החוקרים לממונה על השכר – זה הסכם שחל על כל החוקרים במדינה.
מוטי נחום: יש תוספת לבינוי במינהל המחקר החקלאי, בעיקר נושאים של טיפול והחלפת גגות אזבסט.
מוטי נחום: יש לנו שינוי ברפורמה והטלה – אנחנו דוחים את התקציב עוד שנה, כי הרפורמה לא החלה, התקנות עדיין לא אושרו.
מוטי נחום: תוספת לחוק הגליל ותוספת לפיצויי ההשמדות של עופות בענף הלול.
מוטי נחום: אלה השינויים העיקריים.
משה גפני: הבקשות אושרו, אחד נמנע.
משה גפני: יש בקשה לרביזיה של חבר הכנסת ציון פיניאן.
משה גפני: ברגע שיש בקשה לרביזיה, כל הפניות נעצרות, עד שחבר הכנסת יסיר את הרביזיה או עד שנצביע עליה, אבל לא נצביע עליה.
משה גפני: את העודפים אנחנו מעבירים למחר.
משה גפני: אני מתנצל בפני אלה שבאו לשם כך - היו הרבה העברות, ואנחנו עושים את ההעברות כמעט מדי יום.
משה גפני: חברת הכנסת פניה קירשנבאום, את מבקשת הצעה לסדר, בבקשה.
פניה קירשנבאום: כבוד היושב-ראש, חבריי חברי הכנסת, קשה לי להתחיל את סדר היום הזה בצורה רגילה אחרי הכתבה שקראתי היום בידיעות אחרונות על המשפחות ועשרים ילדים שישנים בגן סאקר ללא חשמל, ללא חימום, ללא דיור – אנשים שעובדים.
פניה קירשנבאום: אני הייתי רוצה שנקיים פה דיון בוועדת הכספים על העניין הזה – דנו בדיור הציבורי לא מעט, על הדיור דנו הרבה, ואני חושבת שאנחנו לא יכולים לדלג על הנושא הזה.
פניה קירשנבאום: אחרי שקראתי, כאב לי הלב, שאני ישנתי תחת שמיכה חמה, והיו שם עשרים ילדים שישנו בקור.
פניה קירשנבאום: מאוד אשמח אם נקיים דיון פה בוועדה, אבל אם אין זמן, אני רוצה לשאול אותך, כבוד היושב-ראש – מחר מתקיים דיון בוועדת הכלכלה יחד עם שר השיכון בנושא הדיור, ואולי נעשה דיון משותף – הייתי שמחה שנהיה שותפים לדיון הזה.
משה גפני: ראשית, דנו בזה הרבה פעמים.
משה גפני: גם הבאתי לפה את שר השיכון עם שר האוצר ונגיד בנק ישראל יחד, וצריך לקיים את הדיון הזה.
משה גפני: גם היתה התחייבות של משרד האוצר על 150 מיליון שקל לדיור הציבורי.
משה גפני: מה קורה עם זה?
משה גפני: ואם אפשר לעזור נקודתית למשפחות האלה, ולא להשאיר אותן בקור הירושלמי, לישון בחוץ.
משה גפני: אני מציע, אם את מדברת נקודתית, אז אם את יכולה להשיג פרטים, נפנה נקודתית.
משה גפני: אפשר להביא אותם מחר לוועדה ולשמוע.
משה גפני: אפשר להביא מישהו מהרווחה.
משה גפני: צריך לקחת את הפרטים.
משה גפני: הבנתי שהעירייה לא טיפלה בהם.
משה גפני: צריך להביא את הפרטים, ונטפל בהם באופן פרטני.
משה גפני: אני בעד לעשות את הדיון הזה.
משה גפני: לא נוכל מחר לעשות אותו, כי יש לנו סדר יום, אבל אבקש.
רוחמה אברהם-בלילא: אני מחזקת את מה שחברת הכנסת קירשנבאום העלתה – אני חושבת שזה נושא כאוב וסבוך, במיוחד לאור העובדה שאנחנו נכנסים שוב לחורף, ויש ילדים שאין להם קורת גג.
רוחמה אברהם-בלילא: אני רוצה להסב את תשומת הלב שלך, אדוני היושב-ראש - אני לא יודעת אם ראית, כי נדמה לי שהתוכנית היתה ביום ששי בערב על כמות הדיור הציבורי שמופנה לטובת מתנ"סים, בתי קשישים – אין לי דבר חלילה נגד הדבר הזה, וגם אל מול המצב שבו יש המון דירות ריקות שלא מאוכלסות.
רוחמה אברהם-בלילא: אני חושבת שכמות של מעל 1,500 דירות שלא מאוכלסות, בה בשעה- - -
משה גפני: מעבירים את זה למתנ"סים?
משה גפני: העבירו את זה בשעתו למתנ"סים, לבתי קשישים.